b'\n_START_ARTICLE_\nRobbie Brady\n_START_PARAGRAPH_\nRobbie Brady (s. 14. tammikuuta 1992 Dublin, Irlanti) on irlantilainen jalkapalloilija, joka pelasi aiemmin Englannin mestaruussarjan Norwich Cityss\xc3\xa4. Tammikuussa 2017 h\xc3\xa4n siirtyi Valioliigan Burnleyyn arvioiden mukaan noin 13 miljoonalla punnalla, mik\xc3\xa4 oli Burnleyn siirtosummaenn\xc3\xa4tys. H\xc3\xa4n on pelipaikaltaan laitalinkki._NEWLINE_Brady on pelannut Irlannin maajoukkueessa 41 ottelua ja tehnyt niiss\xc3\xa4 seitsem\xc3\xa4n maalia. Ensimm\xc3\xa4isen A-maaottelunsa h\xc3\xa4n pelasi vuonna 2012.'